 NA WANDERI KAMAU MWANAMUME nchini Amerika ameachiliwa gerezani baada ya kufungwa miaka 48, alipopatikana bila hatia kutokana na mashtaka ya mauaji. Mwanamume huyo, aliyetambuliwa kama Glynn Simmons, 71, aliachiliwa baada ya viongozi wa mashtaka kukubali kwamba ushahidi uliotolewa dhidi yake haukuthibitisha kwamba alishiriki kwenye mauaji hayo. Mfungwa huyo alikuwa akizuiliwa katika jimbo la Oklahoma. “Baada ya uchunguzi wa kina, mahakama hii imebaini kwamba ushahidi uliowasilishwa dhidi ya mshtakiwa haukumhusisha kwa vyovyote vile na mauaji aliyokabiliwa nayo,” akasema Jaji Amy Palumbo. Simmons alihudumu gerezani kwa jumla ya miaka 48, mwezi mmoja na siku 18, hilo likimfanya mahabusu aliyezuiliwa kwa muda mrefu zaidi nchini Amerika. Simmons alitaja hatua hiyo kuwa afueni kubwa katika maisha yake, huku akisisitiza kwamba hakuhusika kwa vyovyote vile na mauaji hayo. Simmons alifungwa gerezani mnamo 1975. Amekuwa akisisitiza kuwa hakuwepo katika jimbo la Loiusiana, anakodaiwa kutekeleza mauaji hayo.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  